ROMÂNIA

JUDEŢUL BIHOR 

CONSILIUL LOCAL AL COMUNEI SÂNTANDREI 

PROCES –VERBAL

Încheiat cu ocazia şedinţei ordinare a Consiliului Local Sântandrei

din data de 17 aprilie 2019
Şedinţa ordinară a Consiliului Local Sântandrei a fost convocată de Primar în baza Dispoziţiei nr. 88 din 12 aprilie 2019, la şedinţă sunt prezenţi 14 consilieri din totalul de 15 consilieri în funcţie. Este absent nemotivat d-l consilier Toader Timiș.

La şedinţă participă: domnul primar al comunei Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula - Anca Torjoc, șef birou Finanțe Contabilitate doamna Nicoleta Spătar.
D-na secretar Dorina Ilea, precizează că hotărârea prin care d-na consilier Georgeta Mihalca a fost aleasă preşedinte de şedinţă şi-a produs efectele şi se impune să se facă propuneri pentru alegerea unui nou preşedinte de şedinţă.

Doamna consilier Marinela Nadia Moș îl propune ca președinte pe domnul consilier Iosif Marius Barat. 

Nefiind alte propuneri se supune la vot această propunere și cu 14 voturi „pentru”, fără voturi „împotrivă” și fără „abțineri” este adoptată H.C.L. nr. 48 din 17.04.2019 privind alegerea președintelui de ședință.
Preşedintele de ședință, nou ales, domnul consilier Iosif Marius Barat, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

Înainte de a se trece la Ordinea de zi propriu – zisă, doamna secretar Dorina Ilea supune spre aprobare procesul verbal al ședinței anterioare, respectiv, procesul verbal al ședinței ordinare din data de 29.03.2019. 
Nefiind probleme asupra conţinutului acestuia, se supune la vot, prin vot deschis cu ridicarea mâinii şi cu 14 voturi „pentru”, fără voturi „împotrivă” și fără „abțineri” este adoptată H.C.L. nr. 49 din 17.04.2019 privind aprobarea procesului verbal al şedinţei anterioare a Consiliului Local Sântandrei. 
Președintele de ședință, prezintă proiectul ordinii de zi:
1. Proiect de hotărâre privind aprobarea bugetului local și a bugetului finanțat integral sau parțial din venituri proprii și subvenții pe anul 2019.


Inițiator: Primar – Ioan Mărcuș

2. Proiect de hotărâre privind aprobarea dezmembrării terenului intravilan, înscris în CF nr. 8195, nr. cad. 8195 în suprafață de 9201 mp, proprietatea privată a Comunei Sântandrei.

Inițiator : Primar – Ioan Mărcuș

3. Proiect de hotărâre privind înscrierea în Cartea Funciară în domeniul privat al Comunei Sântandrei a terenului intravilan, având categoria de folosință neproductiv, în suprafață de 8.427 mp, cu numărul cadastral 8341 notat în CF 8341 Sântandrei.
Inițiator : Primar – Ioan Mărcuș

4. Proiect de hotărâre privind acceptarea de către Consiliul Local Sântandrei a unei sponsorizări din partea ROMSILVA – Direcția Silvică Bihor.

Inițiator : Primar – Ioan Mărcuș

5. Proiect de hotărâre privind aprobarea Actului adițional nr. 3 la contractul de concesiune încheiat la data de 08.03.2001, între Comuna Sântandrei și domnul Pușcaș Aurel, având ca obiect administrarea și folosirea terenului intravilan situat în Sântandrei, cu nr. cadastral 1272, în suprafață de 1003 mp.
Inițiator : Primar – Ioan Mărcuș

6. Proiect de hotărâre privind aprobarea Planului de asigurare cu resurse umane, material și financiare pentru gestionarea situațiilor de urgență din comuna Sântandrei pentru anul 2019.

Inițiator : Primar – Ioan Mărcuș

7. Proiect de hotărâre privind acceptarea Declarației de renunțare la dreptul de proprietate asupra terenului cu nr. cad. 3145 din localitatea Sântandrei, comuna Sântandrei, a proprietarei Vasla Maria-Doina.

Inițiator : Primar – Ioan Mărcuș
8. Proiect de hotărâre privind acceptarea Declarației de renunțare la dreptul de proprietate asupra terenurilor cu nr. cad. 58433, 58434 și 58435 din localitatea Sântandrei, comuna Sântandrei, a proprietarelor Pușcaș Ana, Graur Floare, Graur Maria, Oswald Ana-Irina și Pușcaș Florica.

      Inițiator : Primar – Ioan Mărcuș

9. Proiect de hotărâre privind acceptarea Declarației de renunțare la dreptul de proprietate asupra terenului cu nr. cad. 10942 (cad.vechi 57944) din localitatea Sântandrei a proprietarilor Rad Adrian-Ioan și Rad Carmen.

Inițiator : Primar – Ioan Mărcuș

10. Proiect de hotărâre privind completarea Hotărârii Consiliului Local al comunei Sântandrei nr. 101 din 24.08.2018, cu noi articole privind însușirea planului topografic care conține coridorul de expropriere și lista cu imobilele și proprietarii afectați de traseul lucrărilor la obiectivul de investiție ”Legătura Centura Oradea (Girație Calea Sântandrei) – Autostrada A3 (Biharia)”.

Inițiator : Primar – Ioan Mărcuș 

11. Întrebări, interpelări și cereri adresate Consiliului Local Sântandrei.

Domnul primar Ioan Mărcuș, propune suplimentarea ordinii de zi cu următoarele proiecte de hotărâre: 

· Proiect de hotarâre privind neasumarea responsabilității comunei Sântandrei, a organizării și derulării procedurilor de atribuire a contractelor / acordurilor – cadru pentru achiziția produselor și a contractelor / acordurilor cadru de prestare a serviciilor pentru derularea măsurilor educative aferente Programului pentru școli al României în perioada 2017 – 2023.
Iniţiator: Primar Ioan Mărcuş. 
· Proiect de hotărâre privind aprobarea indicatorilor tehnico – economici actualizați, precum și cofinanțarea din bugetul local pentru restul de executat al obiectivului de investiții ”ÎNFIINȚARE GRĂDINIȚĂ CU PROGRAM NORMAL ÎN LOCALITATEA SÂNTANDREI, COMUNA SÂNTANDREI, JUDEȚUL BIHOR”, proiect finanțat prin Agenția pentru Finanțarea Investițiilor Rurale.

Iniţiator: Primar Ioan Mărcuş
Totodată, domnul primar propune retragerea de pe Ordinea de zi a Proiectului de hotărâre prevăzut la punctul 6, respective, Proiect de hotărâre privind aprobarea Planului de asigurare cu resurse umane, material și financiare pentru gestionarea situațiilor de urgență din comuna Sântandrei pentru anul 2019, revenindu-se asupra votării lui într-o ședință ulterioară.
Proiectul ordinii de zi, cu propunerile de suplimentare prezentate, respectiv cu propunerea de retragere, este supus la vot, prin vot deschis prin ridicarea mâinii și cu 14 voturi “pentru”, fără voturi împotrivă, fără abțineri, este adoptată H.C.L. nr. 50 din 17.04.2019 privind aprobarea ordinii de zi propusă pentru şedinţa ordinară a Consiliului Local Sântandrei din data de 17 aprilie 2019.
Se trece la discutarea punctelor de pe Ordinea de zi:

La punctul 1 dl. consilier Iosif Marius Barat, președinte de ședință, îi dă cuvântul d-lui primar, care prezintă proiectul de hotărâre privind aprobarea bugetului local și a bugetului finanțat integral sau parțial din venituri proprii și subvenții pe anul 2019, precizând că la întocmirea Proiectului s-au avut în vedere prevederile: Legii nr. 50 / 2019 a bugetului de stat pe anul 2019, Legii nr. 227 / 2015 privind Codul fiscal actualizat, Legea Administraţiei publice locale nr. 215 / 2001 și Legea nr. 273 / 2006 privind finanţele publice locale, cu modificările și completările ulterioare. 
Analizând notele de fundamentare prezentate de către compartimentele de specialitate, programul anual al achizițiilor publice, propunerile ordonatorului de credite, precum și propunerile instituției subordonate Școala Gimnazială nr. 1 Sântandrei, s-a luat în calcul finanțarea cu prioritate a cheltuielilor care să asigure funcționalitatea normală a activităților, finalizarea unor obiective de investiții aflate în derulare precum și demararea de noi investiții.
Față de proiectul de hotărâre prezentat inițial, s-a efectuat o modificare și anume suma de 200.000 lei a fost mutată de la Capitolul Cheltuieli de personal, fiind distribuită suma de 20.000 lei la Capitolul de funcționare, iar suma de 180.000 lei va fi distribuită la capitolul Dezvoltare în vederea realizării activității de plombare străzi, a achiziționării de pubele pentru locuitorii comunei și în vederea realizării branșamentelor de apă – canal pentru locuitorii de pe străzile necuprinse în proiectul inițial.
Domnul consilier Ovidiu Alexandru Cseh menționează că ar fi bine să aibă Primăria o evidență clară a familiilor care vor primi aceste pubele, pentru a evita situația în care aceleași familii ar pretinde pubele noi în cazul distrugerii sau deteriorării acestora.

Domnul primar menționează că în urma achiziționării acestora, primăria va fi cea care le va distribui, având astfel o evidență a familiilor care au primit. 
Domnul consilier Ciprian Mihai Fechetea menționează că ar trebui să contribuie și firma Reosal la achiziționarea pubelelor.

Domnul primar menționează că după aprobarea bugetului urmează să se facă o propunere firmei Reosal în acest scop.
Domnul consilier Ovidiu Alexandru Cseh menționează că e absurd din partea noastră să emitem pretenții cu privire la asumarea unor obligații din partea firmei Reosal, ținând cont de faptul că atunci când firma ne-a solicitat să majorăm tariful pentru ridicarea gunoiului menajer s-au trezit unii să ne dea în judecată doar pentru că s-a aprobat un tarif cu 2 lei mai mult decât a solicitat firma.

Se supune la vot modificarea prezentată de către domnul primar prin vot deschis prin ridicarea mâinii și cu 14 voturi “pentru”, fără voturi împotrivă, fără abțineri, este aprobată această modificare.

Domnul consilier Ciprian Mihai Fechetea dorește să știe dacă în acest buget a fost cuprins și proiectul pentru AFIR deoarece consideră că ar trebui prioritizat acest proiect pe banii care urmează să fie luați din credit.

Domnul primar precizează că proiectul depus la AFIR a fost verificat dar nu se găsește printre proiectele eligibile deoarece nu a obținut un punctaj foarte mare, primăria neputând face nimic pentru a majora punctajul. Proiectul depus pe AFIR e nesigur având în vedere că nici primăriile care au obținut un punctaj mai mare nu au fost încă chemate la semnarea contractului.

Domnul consilier Ciprian Mihai Fechetea menționează că ar trebui reanalizate străzile care vor fi asfaltate pe banii obținuți prin credit.

Domnul primar precizează că interesul primăriei este de a fi toate străzile asfaltate, nu doar unele dintre ele. Urmează să facă o vizită la București în perioada următoare, având în vedere că nu s-a primit niciun răspuns încă.

D-na consilier Marinela Nadia Moș, președintele Comisiei de Buget Finanțe, prezintă avizul favorabil al comisiei de specialitate.
Dna. consilier Simona Claudia Oșvat, președintele Comisiei de Învățământ, prezintă avizul favorabil al comisiei de specialitate.

Nemaifiind discuții cu privire la proiectul de hotărâre, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 51 din 17.04.2019 privind aprobarea bugetului local și a bugetului finanțat integral sau parțial din venituri proprii și subvenții pe anul 2019.
La punctul 2 de pe Ordinea de zi dl. consilier Iosif Marius Barat, președinte de ședință, îi dă cuvântul d-lui primar, care prezintă proiectul de hotărâre privind aprobarea dezmembrării terenului intravilan, înscris în CF nr. 8195, nr. cad. 8195 în suprafață de 9201 mp, proprietatea privată a Comunei Sântandrei, menționând că la întocmirea Proiectului de hotărâre s-au avut în vedere prevederile Legii nr. 7 / 1996 a cadastrului și a publicității imobiliare, republicată, cu modificările și completările ulterioare și ale art. 36 și art. 45 din Legea nr. 215 / 2001 privind administrația publică locală, republicată, cu modificările și completările ulterioare și a documentației tehnice anexate, respectiv Referatul de admitere – dezmembrare imobil nr. 35184 / 01.04.2019.
D-na. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.

Nefiind discuții pe marginea acestui subiect, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 52 din 17.04.2019 privind aprobarea dezmembrării terenului intravilan, înscris în CF nr. 8195, nr. cad. 8195 în suprafață de 9201 mp, proprietatea privată a Comunei Sântandrei. 
La punctul 3 de pe Ordinea de zi, dl. Consilier Iosif Marius Barat, președinte de ședință îi dă cuvântul d-lui primar, care prezintă materialul cu privire la proiectul de hotărâre privind înscrierea în Cartea Funciară în domeniul privat al Comunei Sântandrei a terenului intravilan, având categoria de folosință neproductiv, în suprafață de 8.427 mp, cu numărul cadastral 8341 notat în CF 8341 Sântandrei.
D-na. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 53 din 17.04.2019 privind înscrierea în Cartea Funciară în domeniul privat al Comunei Sântandrei a terenului intravilan, având categoria de folosință neproductiv, în suprafață de 8.427 mp, cu numărul cadastral 8341 notat în CF 8341 Sântandrei.

Se discută în continuare punctul 4 de pe ordinea de zi, respectiv: Proiect de hotărâre privind acceptarea de către Consiliul Local Sântandrei a unei sponsorizări din partea ROMSILVA – Direcția Silvică Bihor.
Domnul primar menționează că pentru a marca perioada de 15 martie – 15 aprilie dedicată ”Lunii Pădurii”, Primăria comunei Sântandrei a propus o serie de activități, solicitând în acest sens Direcției Silvice Bihor prin adresa înregistrată sub nr. 5049 din 03.04.2019, aprobarea repartizării pentru comuna Sântandrei a unui număr de 1500 pueți stejar roșu necesari a fi plantați pe domeniul public al comunei Sântandrei. Această activitate este benefică atât din punct de vedere al protecției mediului înconjurător, a îmbunătățirii factorilor de mediu, cât și a protecției drumurilor pe perioadele de iarnă.
D-na. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 54 din 17.04.2019 privind acceptarea de către Consiliul Local Sântandrei a unei sponsorizări din partea ROMSILVA – Direcția Silvică Bihor.
La punctul 5 de pe ordinea de zi, dl. Consilier Iosif Marius Barat, președinte de ședință îi dă cuvântul d-lui primar care prezintă Proiectul de hotărâre privind aprobarea Actului adițional nr. 3 la contractul de concesiune încheiat la data de 08.03.2001, între Comuna Sântandrei și domnul Pușcaș Aurel, având ca obiect administrarea și folosirea terenului intravilan situat în Sântandrei, cu nr. cadastral 1272, în suprafață de 1003 mp.

Obiectul contractului de concesiune încheiat la data de 08.03.2001, între Comuna Sântandrei și domnul Pușcaș Aurel, este terenul proprietatea Statului român, situat în localitatea Sântandrei, nr. cadastral 1272, în suprafață de 1003 mp, cu destinația administrarea și folosirea acestuia.
Pe terenul concesionat în suprafață de 1003 mp, nr. cadastral 1272, situat în intavilanul localității Sântandrei, proprietatea Statului român, domnul Pușcaș Aurel și soția Pușcaș Maria, (conform extrasului C.F. 12772 Sântandrei, eliberat la data 03.12.2018), dețineau în cota de 1/1 următoarele construcții: casă de locuit având suprafața construită la sol de 87 mp, nr. cadastral 1272-C1; anexă având suprafața construită la sol 23 mp, nr. cadastral 1272-C2; anexă având suprafața construită la sol 23 mp, nr. cadastral 1272-C3; casă având suprafața construită la sol de 99 mp, nr. cadastral 1272-C4; împreună cu terenul aferent în suprafață de 172/1003 mp;

În urma decesului domnului Pușcaș Aurel, la data de 15.09.2018, conform certificatului de deces seria D10, Nr. 373885, d-nei Pușcas Maria în baza Certificatului de legatar nr. 103 din 27.12.2018, i-a revenit calitatea de legatar universal, respectiv și cota de 1/2 parte din imobilul, situat în loc. Sântandrei, str. Principală, nr. 137 D, jud. Bihor, ce constă în casă de locuit având suprafața construită la sol de 87 mp, nr. cadastral 1272-C1; anexă având suprafața construită la sol 23 mp, nr. cadastral 1272-C2; anexă având suprafața construită la sol 23 mp, nr. cadastral 1272-C3; casă având suprafața construită la sol de 99 mp, nr. cadastral 1272-C4; împreună cu terenul aferent în suprafață de 172/1003 mp;

La momentul actual, redevența concesiunii este de 80 lei/an, valoare rezultată în urma aplicării indicilor de inflație asupra valorii inițiale stipulate în contract.

Amintim faptul că toate debitele aferente contractului de concesiune, mai sus amintit, încheiat, între Comuna Sântandrei în calitate de concedent și domnul Pușcaș Aurel în calitate de concesionar, au fost achitate.

Durata rămasă a concesiunii va fi de 18 ani și 2 luni, din durata inițială de 49 ani, cu posibilitatea de prelungire pentru o perioadă egală cu cel puțin jumătate din durata sa inițială.

Restul clauzelor contractuale își mențin valabilitatea.

D-na. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.

Nefiind alte discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 55 din 17.04.2019 privind aprobarea Actului adițional nr. 3 la contractul de concesiune încheiat la data de 08.03.2001, între Comuna Sântandrei și domnul Pușcaș Aurel, având ca obiect administrarea și folosirea terenului intravilan situat în Sântandrei, cu nr. cadastral 1272, în suprafață de 1003 mp.
La punctul 7 de pe ordinea de zi, dl. Primar prezintă proiectul de hotărâre privind acceptarea Declarației de renunțare la dreptul de proprietate asupra terenului cu nr. cad. 3145 din localitatea Sântandrei, comuna Sântandrei, a proprietarei Vasla Maria - Doina .
  Terenul la care s-a renunțat, va avea funcțiunea de drum și se află între pârâul Peța la nord și calea ferată Oradea - Cheresig, la sud. Acesta reprezintă jumătate din str. 1 Decembrie (partea stângă), având lățimea de 6 m. Strada a fost constituită prin P.U.Z.-ul ”Lotizare teren pentru locuințe” inițiat de Stoia Ioan și Maria și aprobat prin HCL nr. 72 din 28.11.2009. 

  Având în vedere că:

- dreptul de proprietate pe UAT Sântandrei este înscris provizoriu în CF, până la emiterea unei hotărâri de consiliu local de acceptare sau refuz a acestui drept, terenul având categoria de folosință ”arabil”,
- cealaltă jumătate de drum, constituită prin PUZ-ul aprobat prin HCL nr.114/012.12.2019, a fost donată în domeniul public în anul 2011, fiindui- atribuită denumirea de str. 1 Decembrie prin HCL Sântandrei nr. 28 / 31.03.2011.
- realizarea rețelelor de utilități se poate face numai pe domeniu public – categoria de folosință drum,

- există certificate de urbanism și autorizații de construire pe această stradă și sunt necesare rețele,

- terenul, care are destinația drum a fost pietruit; se propune acceptarea dreptului de proprietate pe UAT Sântandrei prin HCL în care să fie menționată trecerea terenului în domeniul public al comunei Sântandrei cu categoria de folosință ”drum” și denumirea de str. 1 Decembrie.
Dl. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Iosif Marius Barat președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 56 din 17.04.2019 privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 1314 mp identificat prin nr. cad. 3145 înscris în CF 3145 Sântandrei, situat în intravilanul localității Sântandrei, jud. Bihor, cu categoria de folosință de drum.
  
La punctul 8 de pe ordinea de zi, dl. Primar prezintă proiectul de hotărâre privind acceptarea Declarației de renunțare la dreptul de proprietate asupra terenurilor cu nr. cad. 58433, 58434 și 58435 din localitatea Sântandrei, comuna Sântandrei, a proprietarelor Pușcaș Ana, Graur Floare, Graur Maria, Oswald Ana-Irina și Pușcaș Florica, precizând că terenurile la care s-a renunțat se află în sudul localității Sântandrei cu acces din continuarea străzii Independenței. Aceste imobile au rezultat din dezmembrarea loturilor cu nr. cad. 2133 și 2155, conform PUZ ”Introducere teren în intravilan pentru parcelare și amplasare de locuințe cu funcțiuni complementare în localitatea Sântandrei”, aprobat prin HCL nr. 95 din 31.07.2018 inițiat de proprietarele terenurilor menționate mai sus. Toate cele trei terenuri, conform PUZ-ului vor avea destinația de drum.

Terenul cu nr. cad. 58433, cu lățime de circa 1 m va lărgi drumul existent identificat cu nr. cad. 10212 (cad. Vechi 52474) – prelungire la str. Independenței, la o lățime ce va fi în final de 14 m.


Imobilul cu nr. cad. 58434 împreună cu porțiunea superioară din drumul existent având nr. cad. 10212 și formă de U, va avea destinația de drum cu lățimea de circa 8 m și va asigura accesul la cele 11 parcele pentru locuințe situate pe o parte a acestuia, rezultate prin dezmembrarea conform PUZ-ului aprobat prin HCL nr. 95 / 2018.

Terenul cu nr. cad. 58435, cu lățime de 4 m va lărgi drumul existent identificat cu nr. cad. 10212 ce se continuă spre sud, la o lățime de 8 m.

Având în vedere că :

→ dreptul de proprietate pe UAT Sântandrei este înscris provizoriu în CF, cu categoria de folosință arabil, până la emiterea unei hotărâri de consiliu local de acceptare sau refuz a acestui drept,
→ realizarea rețelelor de utilități se face numai pe terenuri cu categoria de folosință drum,
→ terenurile care au destinația de drum sunt pregătite pentru pietruire; se propune acceptarea dreptului de proprietate pe UAT Sântandrei a celor trei imobile prin HCL în care să fie menționată trecerea terenurilor în „domeniul public” al comunei Sântandrei cu categoria de folosință ”drum”.

De asemenea, se propune atribuirea pentru viitorul drum public identificat cu nr. cad. 58434 a denumirii de strada „Crăițelor” și notarea în cartea funciară.

Dl. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 57 din 17.04.2019 privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 50 mp, identificat prin nr. cad. 58433 înscris în CF 58433 Sântandrei, a imobilului în suprafață de 947 mp, identificat prin nr. cad. 58434 înscris în CF 58434 Sântandrei, și a imobilului în suprafață de 167 mp, identificat prin nr. cad 58435 înscris în CF 58435 Sântandrei, situate în intravilanul localității Sântandrei, jud. Bihor, cu categoria de folosință de drum. 

Se trece la discutarea punctului 9 al ordinii de zi, Proiect de hotărâre privind acceptarea Declarației de renunțare la dreptul de proprietate asupra terenului cu nr. cad. 10942 din localitatea Sântandrei a proprietarilor Rad Adrian-Ioan și Rad Carmen, dl. primar precizând că imobilul la care s-a renunțat se află în nordul localității Sântandrei, la est de incinta S.C. Fibratex S.A. Acesta a rezultat din dezmembrarea lotului cu nr. cad. 52236, conform P.U.Z ”Lotizare teren pentru locuințe cu funcțiuni complementare în localitatea Sântandrei” aprobat prin HCL nr. 97 din 29.10.2014, inițiat de soții Rad Adrian și Carmen.  

Terenul cu nr. cad. 57944 va avea destinația de drum, cu lățimea de 8 m și asigură accesul la cele 15 parcele  pentru locuințe situate pe o parte a acestuia, rezultate prin dezmembrarea conform PUZ-ului aprobat prin HCL nr. 97 /  2014. 

Având în vedere că:

- dreptul de proprietate pe UAT Sântandrei este înscris provizoriu în CF, cu categoria de folosință arabil, până la emiterea unei hotărâri de consiliu local de acceptare sau refuz a acestui drept,

- realizarea rețelelor de utilități se face numai pe terenuri cu categoria de folosință drum, 

- terenul a fost pietruit; se propune acceptarea dreptului de proprietate pe UAT Sântandrei a imobilului, prin HCL în care să fie menționată trecerea terenului în “domeniul public” al comunei Sântandrei cu categoria de folosință ”drum”. 

Dl. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 58 din 17.04.2019 privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 2119 mp, identificat prin nr. cad. 57944, înscris în CF 57944 , situat în intravilanul localității Sântandrei, județul Bihor, cu categoria de folosință drum.
La punctul 10 al ordinii de zi, dl. Consilier Iosif Marius Barat, preşedinte de ședință, dă cuvântul d-lui primar care prezintă Proiectul de hotărâre privind completarea Hotărârii Consiliului Local al comunei Sântandrei nr. 101 din 24.08.2018, cu noi articole privind însușirea planului topografic care conține coridorul de expropriere și lista cu imobilele și proprietarii afectați de traseul lucrărilor la obiectivul de investiție ”Legătura Centura Oradea (Girație Calea Sântandrei) – Autostrada A3 (Biharia)”, precizând că prin Hotărârea Consiliului Local nr. 101 din 24.08.2018 s-a aprobat actualizarea indicatorilor tehnico - economici rezultați din S.F., necesari realizării obiectivului de investiție: Legătura Centura Oradea (Girație Calea Sântandrei) - Autostrada A3 (Biharia), în vederea transmiterii către C.N.A.I.R. S.A. a documentaţiilor necesare declanşării de către Statul Român a procedurii de expropriere prevăzută de Legea nr. 255 / 2010, privind exproprierea pentru cauză de utilitate publică necesare realizării unor obiective de interes naţional, judeţean şi local, cu modificările şi completările ulterioare.

Odată cu înaintarea, către C.N.A.I.R. S.A., a Studiului de Fezabilitate şi a documentelor întocmite prin grija ADI - Zona Metropolitană Oradea, în respectarea Protocolului de colaborare sus menţionat şi a anexelor sale, se mai solicită: predarea planului topografic care conţine coridorul de expropriere vizat de O.C.P.I. Bihor şi a listelor cu imobilele şi proprietarii afectaţi de traseul lucrării însuşite de unitatea administrativ teritorială sau ANCPI / OCPI prin ştampilă şi semnătură.

Dl. consilier Sebastian Horea Șuteu, președinte a Comisiei de Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 59 din 17.04.2019 privind completarea Hotărârii Consiliului Local al comunei Sântandrei nr. 101 din 24.08.2018, cu noi articole privind însușirea planului topografic care conține coridorul de expropriere și lista cu imobilele și proprietarii afectați de traseul lucrărilor la obiectivul de investiție ”Legătura Centura Oradea (Girație Calea Sântandrei) – Autostrada A3 (Biharia)”.

La primul punct suplimentar al ordinii de zi, dl. Consilier Iosif Marius Barat, preşedinte de ședință, dă cuvântul d-lui primar care prezintă Proiectul de hotărâre privind neasumarea responsabilității comunei Sântandrei, a organizării și derulării procedurilor de atribuire a contractelor / acordurilor – cadru pentru achiziția produselor și a contractelor / acordurilor cadru de prestare a serviciilor pentru derularea măsurilor educative aferente Programului pentru școli al României în perioada 2017 – 2023, menționând că prin adresa cu nr. 7385 din 05.04.2019, transmisă de Consiliul Județean Bihor – Direcția Generală Administrație Publică Locală, prin care ne adresează rugămintea ca în conformitate cu prevederile legislative expuse în adresa susmenționată, în prima ședință a consiliului local să supunem spre aprobare Proiectul de hotărâre privind asumarea / neasumarea responsabilității organizării și derulării procedurilor de atribuire a contractelor/ acordurilor – cadru de prestare a serviciilor pentru derularea măsurilor educative prevăzute de Programul pentru școli al României.
Dna. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.

Nefiind discuții cu privire la proiectul de hotărâre, dl. Consilier Iosif Marius Barat, președinte de ședință, îl supune la vot , prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 60 din 17.04.2019 privind neasumarea responsabilității comunei Sântandrei, a organizării și derulării procedurilor de atribuire a contractelor / acordurilor – cadru pentru achiziția produselor și a contractelor / acordurilor cadru de prestare a serviciilor pentru derularea măsurilor educative aferente Programului pentru școli al României în perioada 2017 – 2023.

La al doilea punct supliemntar al Ordinii de zi, dl. Consilier Iosif Marius Barat, preşedinte de ședință, dă cuvântul d-lui primar care prezintă Proiectul de hotărâre privind aprobarea indicatorilor tehnico – economici actualizați, precum și cofinanțarea din bugetul local pentru restul de executat al obiectivului de investiții ”ÎNFIINȚARE GRĂDINIȚĂ CU PROGRAM NORMAL ÎN LOCALITATEA SÂNTANDREI, COMUNA SÂNTANDREI, JUDEȚUL BIHOR”, proiect finanțat prin Agenția pentru Finanțarea Investițiilor Rurale.

Dna. consilier Marinela Nadia Moș, președintele Comisiei Buget Finanțe, prezintă avizul favorabil al comisiei de specialitate.

Nefiind discuții cu privire la proiectul de hotărâre, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 61 din 17.04.2019 privind aprobarea indicatorilor tehnico – economici actualizați, precum și cofinanțarea din bugetul local pentru restul de executat al obiectivului de investiții ”ÎNFIINȚARE GRĂDINIȚĂ CU PROGRAM NORMAL ÎN LOCALITATEA SÂNTANDREI, COMUNA SÂNTANDREI, JUDEȚUL BIHOR”, proiect finanțat prin Agenția pentru Finanțarea Investițiilor Rurale.

La Diverse, domnul primar începe prin a prezenta consilierilor invitația la o nouă acțiune de plantare, respectiv, plantarea de puiet de salcâm programată pentru ziua de vineri, 19 aprilie 2019, începând cu ora 09:00, solicitându-le să anunțe persoanele doritoare- voluntari să participe la această acțiune.


Totodată, d-l primar prezintă consilierilor invitația Parohiei Ortodoxe Române Palota de a participa la Evenimentul care va avea loc la Sala de Sport din comuna Sântandrei, joi – 18 aprilie 2019 începând cu ora 18:00, respectiv Conferința cu tema ”Postul, cale a virtuților spre Înviere”, invitat fiind părintele Necula Constantin. 


În continuare, domnul Primar îi informează pe consilieri că în cursul zilei de marți – 16 aprilie 2019, a fost semnat contractul cu AFIR în vederea realizării obiectivului de investiții ”Pistă de role în comuna Sântandrei”.

De asemenea, d-l primar prezintă următoarele cereri adresate Consiliului local:


→ d-l. Ioan Hulea, având domiciliul în com. Sântandrei, nr. 178, jud. Bihor, prin cererea înregistrată sub nr. 5047 / 03.04.2019 solicită aprobarea cumpărării terenului situat pe str. Rândunicii, nr. 34, înscris în CF 2509 Sântandrei, teren primit în baza Legii nr. 15 / 2003. În urma analizării cererii, consilierii decid aprobarea vânzării terenului.

→ d-na. Camelia Tal, în calitate de administrator al firmei SC Proiect Install Gaz SRL, cu sediul social în loc. Sântandrei, str. Unirii, nr. 16, jud. Bihor, prin cererea înregistrată la sediul instituției sub nr. 5083 / 04.04.2019 solicită concesionarea / închirierea unui teren cu suprafața de 700 – 1000 mp, pentru construirea unui sediu pentru firmă, menționând că aprobarea acestei cereri va duce la crearea de noi locuri de muncă pe raza comunei. 
În urma analizării cererii și a discuțiilor purtate, consilierii decid verificarea situației terenurilor disponibile existente pe raza comunei și acordarea ulterioară a unui răspuns.

→ d-l. Aurel Salajan, având domiciliul în mun. Oradea, cal. Aradului, nr. 4A, prin cererea înregistrată la sediul instituției noastre sub nr. 5104 din data de 04.04.2014, solicită aprobarea achiziționării unui teren în suprafață de aproximativ 3000 mp pe teritoriul comunei Sântandrei în vecinătatea forajului de apă geotermală Foradex, destinat construirii unui bazin de înot pentru inițiere, antrenament și întreținere-agrement. În urma analizării acestei cereri, consilierii decid în unanimitate aprobarea acestei cereri.

Nefiind alte probleme la ordinea de zi, întrebări sau interpelări, preşedintele de şedinţă, domnul consilier Iosif Marius Barat, declară închise lucrările şedinţei.

PREŞEDINTE DE ŞEDINŢĂ







     SECRETAR,

       CONSILIER


   Iosif Marius BARAT







         Dorina ILEA         
